google/wiki40b huggingface dataset:
VL Pyry

Historie

Det finske flyvåpen bestilte en prototype i 1937. Den ble kalt VL Pyry I og bar kjennetegnet PY-1.
Første flyvning 29. mars 1938. Det finske flyvåpen bestilte 40 fly i mai. Byggingen av samtlige fly var klare våren 1941.  Produksjonsserien fikk betegnelsen  VL Pyry II og identifiseres som PY-2 - PY-41.

Flyet i bruk

De første flyene ble tildelt flyvåpnts skole i Kauhava i 1941. Om lag 700 piloter ble utdannet på dette flyet som i løpet av en 20-års periode akkumulerte ovel 56 000 flytimer. flyene ble tatt! ut av tjeneste 7. september 1962.
Nanilla

Utseende

Ganske små, runde, brune trebukker. Antennene er tynne og litt kortere enn kroppen. Dekkvingene er ovale uten markerte "skuldre", nærmest pæreformede. Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Karibia (Cuba, Guadeloupe).
Kenneth Slotterøy Elvebakk

Bakgrunn

Elvebakk er utdannet ved Universitetet i Oslo, Norges Markedshøyskole og Oslo Film og TV Akademi. Han har blant annet laget de prisbelønte dokumentarfilmene Ballettguttene og Den hemmelige klubben, og dokumentarserien Håndballaget Raballder, som vant Gullruten 2006. Han har jobbet flere år for NRK (både radio og TV) og var innom Barne- og ungdomsavdelingen, Kulturavdelingen, Faktaavdelingen, Aktivum og Østlandssendingen. Før det jobbet han med produksjon av reklamefilm for blant andre Leo Burnett. Elvebakk var produksjonleder på en spillefilm for Norsk Film. Han har også jobbet mye med research for andre regissører, som f.eks. kinofilmen og TV-serien Alt for Norge, produsert av Motlys for TV 2, og kinodokumentaren Ungdommens råskap, produsert av Speranza Film og regi av Margreth Olin. I dokumentarserien Hyttedrømmen fulgte han livet i en norsk hyttegrend i Valdres i ett år, produsert av Skofteland Film for TV 2. I Jenter med baller fulgte han en gjeng med norske drag kings i Oslo i to år, produsert av Applaus! film&tv for NRK. I dokumentarfilmen Ballettguttene fulgte han tre gutter ved Ballettskolen ved Den Norske Opera & Ballett i fire år, produsert av Indie Film for NRK, solgt til over 20 land. Den lange versjonen av Ballettguttene hadde kinopremiere i London 9. september 2014 og er vist på over 50 internasjonale filmfestivaler. Elvebakk underviser også filmstudenter. Fra 2015 jobber Elvebakk med utvikling av en dokumentarfilm om skeive elever på ungdomsskolen, filmen "16" får premiere i 2021.
Annibale Bugnini

Liv og virke

Bugnini ble presteviet den 26. juli 1936. Fra 1946 var han en redaktør for det liturgiske tidsskrift Ephemerides liturgicae  og var fra 1948 til 1960 sekretær for den kommisjon som pave Pius XII hadde nedsatt for en generalreform av kirkens liturgi. I 1957 ble han professor for liturgi ved Lateranuniversitet og fra 1959 til 1962 var han sekretær for den liturgiske forberedelseskommisjon forut for Annet vatikankonsil. Bugnini ble i 1964 sekretær for det råd som pave Paul VI nedsatte for liturgien (presidenter: Først kardinal Giacomo Lercaro, fra 1968 Benno Gut). Fra 1969 til 1975 var han sekretær og drivende kraft (Kardinalprefekt Gut døde i 1970, og etterfølgeren Arturo Tabera var i embede bare fra 1971 til 1973) i Kongregasjonen for Gudstjenesten, helt til den under kardinal James Robert Knox ble forent med kongregasjonen for sakramentene. Det var Consilium og denne etterfølgerorganisasjonen på kongregasjonsnivå som gjennomførte den liugireform som fulgte Annet vatikankonsil. 
Bugnini fikk også motstandere, men nøt pavens gunst helt til reformene var på plass i 1975. Hans heftigste motstandere fant man innenfor tradisjonalistiske katolske kretser, som hevdet at han var en frimurer og at han hadde som mål å «ødelegge Kirken». Disse påstandene var så kraftige at Vatikanet fant å måtte dementere dem i sin avis L'Osservatore Romano (10. oktober 1976). 
Den 6. januar 1972 ble Bugnini titulærerkebiskop og den 4. januar 1976 ble han utnevnt til apostolisk pro-nuntius i Iran. Den overraskende kombinasjon av gudstjeneste- og sakramentskongreasjonene sommeren og utnevnelsen av dens sekretær til en post utenfor Vatikanet ble av flere tolket som en følge av at Bugnini angivelig kunne være egenrådig.
I Iran engasjerte erkebiskop Bugnini seg med stor kraft, og ble av stor betydning for Vatikanet under den iranske revolusjon. Han forfattet også verket La Chiesa in Iran. 
Den 3. juli 1982 døde Bugnini i en romersk klinikk.
Østfold fylkes kulturpris

Østfold fylkes kulturpris ble utdelt av Østfold fylkeskommune fra 1973 til 2002. Prisen ble, sammen med noen andre priser, videreført i Østfoldprisen fra 2004. 
Prisen skulle «tjene som en inspirasjon for personer eller organisasjoner som driver virksomhet innen en eller flere deler av kultursektoren, og som kan bidra til økt interesse og bredde innen kulturlivet».  Den kunne også gis som en honnør for særlig innsats for kulturlivet i hele eller deler av Østfold. Prisen besto av kr. 25 000 samt et innrammet diplom med et grafisk trykk.
Den frie apostolisk-christelige Menighed

Den frie apostolisk-christelige Menighed ble brukt som navn på en rekke dissentermenigheter som ble etablert i 1850-åra og 1860-åra inspirert av Gustav Adolph Lammers's forkynnelse i kombinasjon med haugianisme. Disse menighetene hørte til landets første dissentermenigheter.

Menigheten i Tromsø

Menigheten i Tromsø ble stiftet 1856 og hadde i 1857 169 medlemmer. Paul Figenschau ble anerkjent som ældste og forstander for Den fri apostoliske menighed i 1887. Under denne tilsynelatende uskyldige erklæringen lå det en intern maktkamp i frimenigheten.
Menigheten i Tromsø oftest omtalt som Frimenigheten (som ikke må forveksles med dagens Frimenighet) Menigheten er fortsatt aktiv i Tromsø og heter nå Tromsø frie misjonsmenighet. Denne menigheten tilhører Misjonsforbundet. 
Eiendommen Bispegata 5 i Tromsø ble ervervet av menigheten i 1857. Den ble i 1982 overført til Tromsø kommune som gave.

Johan Bomstad

En av initiativtakerne til menigheten i Tromsø var Johan Andreas Bomstad (født 1821) fra Bomstad i Balsfjord i Troms. I noen år reiste Johan Bomstad langs kysten og forkynte. I 1862 utvandret han til USA og slo seg ned ved Lake Lillian i Kandiyohi County i Minnesota. Der vokste menigheten seg sterk.

Menigheten i Kristiansand

Den frie apostolisk-christelige Menighed i Kristiansand ble etablert i 1862 og nedlagt i 1874. Menigheten, som stod i gjeld til Gustav Adolph Lammers, var en av byens første frimenigheter og hadde sitt forsamlingslokale på Stean i Øvrebø, nåværende Vennesla kommune. Menigheten hadde kun en håndfull medlemmer, med Knud Johnsen Dvergsnæs som forstander.
I 1872 var det to medlemmer av denne menigheten i Kristiansands stift, forstander Knud Johnsen, 59 år med oppholdssted Dvergsnes, og medlem Lars Syvertsen, 67 1/2 år med oppholdssted Iglebekk. Begge var gårdbrukere.
Eideria

Levevis

Slekten er funnet både i regnskog og i tørre områder.

Utbredelse

Slekten er utbredt i det nordlige Sør-Amerika (Colombia og Ecuador).
Nummer tolv

Handling

Den unge jusstudenten, Emil Paulsen, møter en ukjent person, som griper inn i hans liv på en litt spesiell måte. Det viser seg at personen også betyr noe for hans mor, hans kjæreste og hans hustru. På de forunderligste vis kan vi mennesker bety noe i hverandres liv.
Videdøla

Elvas løp

Elva har utspring fra Raudeggbreen, og renner først mot nordøst ned mot Vassvendtjønnin, helt øverst i Videdalen. Her har elva dannet en bred vifte hvor elva deler seg, slik at en del av vannet renner mot øst til Måråi, ei sideelv til Otta. Fra Vassvendtjønnin renner elva mot vest. Den øvre delen av elva har et ganske rolig løp, og den passerer gjennom en rekke små innsjøer, hvorav Langvatnet (1 087 moh.) er det største. Etterhvert som elva nærmer seg Videseter blir den striere og danner flere fosser, som Buldrefossen (Videseterfossen) og Øvstebrufossen. Ved Skora løper Videdøla sammen med Skjerdingsdøla og danner Hjelledøla, som fortsetter videre ned til Oppstrynsvatnet. Gamle Strynefjellsvegen går langs elva gjennom hele Videdalen.

Vern

Strynevassdraget ble vernet mot kraftutbygging i Verneplan IV for vassdrag i 1993. Videdalen fra Langvatnet til Vassvendtjønnin er en del av Strynefjellet landskapsvernområde, mens fjellområdene på hver side ligger innenfor Breheimen nasjonalpark.
Gibraltar under VM i friidrett 2015

Resultater

(q – kvalifisert, NR – nasjonal rekord, SB – årsbeste)
Stine Mari Langstrand

Diskografi

Utgivelser som Langstrand har medvirket på
Saltvikhamna

Saltvikhamn er ei grend i Mosvik i Inderøy. Stedet hadde tidligere postkontor, samvirkelag og rutebåtanløp. 
Rutebåtene langs Trondheimsfjorden i årene 1850-1974 hadde anløp i Saltvikhamn, samt Vinjesjøen (Mosvik sentrum) og Venneshamn i Framverran.
Zizhou

Zizhou (kinesisk: 子洲县; pinyin: Zǐzhōu Xiàn) er et fylke i provinsen Shaanxi i Folkerepublikken Kina. Det ligger i byprefekturet Yulin.
Folkemengden var 289 506 i 1999.

Samferdsel

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Husgeråd

Husgeråd er alle de gjenstandene som man trenger i en husholdning. Ordet brukes særlig om kjøkkenutstyr, men både hvitevarer og kjøkkenredskaper er en del av husgerådene.
Fra utgravingen av Osebergskipet nevnes baljer, bøtter, kar, spann, øser, fat, håndkvern, senger, håndarbeidsredskaper, vevstoler og kjøkkentøy som eksempler på husgeråd. I Norge ble kleberstein tidligere brukt til fremstilling av husgeråd som koke- og oppbevaringskar, spinnehjul, mortere, støpeformer, lodd og vekter.
Ordet er satt sammen av hus og geråd, en endelse som bare opptrer i sammensetninger. Endelsen er opprinnelig et lån fra nedertysk Gerad, som betyr 'utstyr', jfr. høytysk Gerät, som betyr "redskap, apparat".
Ordet er ifølge Språkrådet ikke så vanlig lenger på norsk, men det lever i loppemarkedverdenen, også i formen «huskeråd».
Den syrisk-katolske patriark av Antiokia

Historie

Fra 1600-tallet begynte jesuitter å misjonere i og rundt Aleppo, noe som førte til at mange syrisk-ortodokse kristne konverterte til eller sympatiserte med katolisismen. Etter at det allerede mellom 1662 og 1702 hadde blitt valgt katolske patriarker, konverterte den nyvalgte syrisk-ortodokse patriarken av Antiokia Ignatius Mikael III Jarweh i 1782 til katolisismen. Pave Pius VI anerkjente Jarweh som patriark av Antiokia. Den syriske ortodokse kirke valgte umiddelbart en ny patriark (Ignatius Matteus). Den syriske kirke var dermed delt i en katolsk og en ortodoks gren.
Den syrisk-katolske patriarkens sete lå først i Aleppo, fra 1850 i Mardin, og fra 1920 i Beirut.
Ketil Raknes

Biografi

Raknes er cand.mag. fra Universitetet i Oslo og har en mastergrad i Communication, Culture and Technology fra Georgetown University.
Per 2019 er han doktorgradsstipendiat ved Høyskolen Kristiania.
Fra 27. april 2012 til regjeringen gikk av i oktober 2013 var han statssekretær i Miljøverndepartementet i Jens Stoltenbergs andre regjering.
Øresnegl

Utseende

Skallhøyde er 23-35 millimeter og det har 4-5 vridninger. Skallet er stort og dekker sneglens kropp, brunlig, men fasong og farge kan variere en del. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Skallet er høyrevridd. Mål er skallhøyde og nummer er vridninger.  Kroppen er lysere grågrønn.  
Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.

Levevis

Øresnegl lever i næringsrike tjern og dammer, med frodig vegetasjon. De finnes på grunt vann, ofte i eller like over vannkanten. I Norge i Borrevatn ved Horten og i Pasvik i Finnmark.
Øresnegl er tvekjønnet, for å kunne legge egg kreves allikevel to snegler, som under parringen, befrukter hverandre gjensidig.
Hole prestegård

Hole prestegård ligger like nord for Hole kirke på Røysehalvøya.
Både kirkestedet og prestegården har røtter tilbake til middelalderen, og det antas at prestegården har gitt navn til sted og kommune. Den nåværende prestegårdsbygningen ble oppført tidlig på 1800-tallet og betydelig endret på 1880-tallet. I det fredede gårdsanlegget inngår ellers bl.a. et tømret stabbur i tre etasjer fra 1800-tallet og en forpakterbolig fra 1915 samt et hageanlegg. Prestegården har gjennom historien vært en betydelig skogeier, og det har ligget husmannsplasser under den.
Bosnia-Hercegovina i Eurovision Song Contest

Historie

Frem til begynnelsen av 1990-årene var Bosnia-Hercegovina en del av Jugoslavia, som hadde deltatt i Eurovision Song Contest siden 1961. I 1991 og 1992 erklærte Slovenia, Kroatia, daværende Republikken Makedonia og Bosnia-Hercegovina uavhengighet fra Jugoslavia.   
Utdypende artikkel: Jugoslavia i Eurovision Song Contest

Dramatisk debut

I 1993 meldte Bosnia-Hercegovina seg på Eurovision Song Contest sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt Kvalifikacija za Millstreet (Kvalifisering til Millstreet). De tre beste i kvalifiseringen ville få en plass i Eurovision Song Contest. Bosnia-Hercegovina ble nummer to i kvalifiseringen og sikret seg dermed en plass i finalen i 1993.   
De første deltakelsene til Bosnia-Hercegovina var preget av den blodige krigen som herjet landet i 1990-årene. Landets første deltaker, Fazla, og resten av den bosniske delegasjonen måtte på dramatisk vis måtte ta seg ut av Sarajevo for å kunne komme til Irland. Sarajevo var på denne tiden under beleiring. Under avstemningen i Eurovision Song Contest samme år måtte arrangørene bruke satellittforbindelse for å få kontakt med den bosniske juryen, siden telefonnettet var nede i store deler av landet.   
Under Eurovision Song Contest i Dublin i 1994 ble de bosniske artistene Alma og Dejan møtt med overveldende jubel og applaus fra publikum. Applausen var så langvarig og kraftig at Dejan ikke hørte at orkestret hadde begynt å spille. Også da den bosniske juryen ble kalt opp under avstemningen, var applausen så øredøvende at programlederne måtte be poengoppleser Diana Grković-Foretić lese opp stemmene forfra igjen. Noe lignende skjedde også under konkurransen i 1995.

Etter starten

Siden debuten og frem til 2012 var Bosnia-Hercegovina en trofast deltaker i Eurovision Song Contest, men landet måtte stå over i 1998 og 2000. Årsaken var dårlige plasseringer årene i forveien.  
I årene 2013–2015 deltok heller ikke Bosnia-Hercegovina i konkurransen, på grunn av økonomiske problemer hos allmennkringkasteren BHRT. Landet kom tilbake i 2016, men har stått over konkurransen siden 2017 på grunn av den vanskelige økonomiske situasjonen i BHRT. Kringkasteren skylder EBU over 3 millioner euro og ble i 2017 utestengt fra å delta i EBUs konkurranser og distribusjonsnettverk for nyheter og idrett. Kringkasteren jobber med å tilbakebetale gjelden, med en mulig retur til konkurransen tidligst i 2020.   
Bosnia-Hercegovina har aldri vunnet Eurovision Song Contest, men landets beste plassering kom i 2006, da gruppen Hari Mata Hari kom på tredjeplass med sangen «Lejla». Landets dårligste resultat kom i Oslo i 1996, da Bosnia-Hercegovina ble nummer 22 av 23.
Inca beschkii

Utseende

En nokså stor, langbeint, mørkt rødbrunlig gullbasse. Pronotum og dekkvingene har noen flekker av gule skjell. Hannen hos denne arten har et par korte, skrått utoverrettede, butte horn på hodet, hunnen mangler disse.

Levevis

Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

Utbredelse

Arten er utbredt i Brasil.
Tønsbergs Turnforening

Hurtigløp på skøyter-gruppa

Skøytegruppen i turnforeningen ble tatt opp som idrettsgren i vinteridrettsgruppen i 1892 og ble i 1927 en egen skøytegruppe. Denne gruppen ble igjen delt i to for hurtigløp og kunstløp i 2005. 
Foreningens skøytegruppe er godt kjent, med blant annet den olympiske mesteren Fred Anton Maier. Trioen med Maier, Tveter og Grønvold ble i noen sesonger presentert som verdens beste klubblag i hurtigløp på skøyter.
TT har egen kunstisbane på Tønsberg stadion, og betjener varmestua Ringnes-stua, med kiosk og skøyteutleie.

Kunstløpsgruppa

Kunstløpsgruppen ble etablert som en del av skøytegruppen i Tønsbergs Turnforening, men i 2004 delte gruppen seg i kunstløp og hurtigløp. 
Den fikk et sterkt oppsving i forbindelse med at Tønsberg ishall ble bygget i 1996. Kunstløpsgruppa vokste raskt til en av de største miljøene i Norge. De har siden delingen i 2004 fortsatt å vokse og har hatt mange løpere på forbundsgrupper og landslag.
På det meste besto skøyteforbundets forbundsgruppe på 6 løpere (hvorav 50% var TT løpere.)
Tønsbergs Turnforenings kunstløpsgruppe og Asker Kunstløpklubb har hatt et fruktbart samarbeid gjennom mange år og står sammen om å arrangere sommerleir i Tønsberg ishall 3 uker hver sommer. Første gjennomføring av dette skjedde i år 2000, og siden har arrangementet som har navnet Team Sommeris Tønsberg etablert seg som den største og kvalitativt beste sommerleiren for kunstløp i Norge.
Kunstløpgruppen trener i Tønsberg ishall.

Håndballgruppa

Håndballgruppen har dame- og herrelag i 4. divisjon, samt en rekke aldersbestemte lag.

Fotball

Tønsberg TF hadde egen fotballavdeling fram til 1985, da denne ble slått sammen med fotballgruppen til Tønsberg-Kameratene under navnet Tønsberg FK. Før krigen var Tønsberg TF blant de bedre fotballklubbene i Vestfold, og hadde på ulike tidspunkt tre landslagsspillere i sine rekker: Frantz Magnussen (1919), Einar «Jeja» Gundersen (1928) og Gunnar Andresen (1947).
Rohkunborri nasjonalpark

Fauna

Nasjonalparken huser flere sjeldne og truede dyre- og fuglearter; jerv, bjørn, gaupe, jaktfalk og snøugle. På svensk side av grensen yngler også fjellrev, og man håper at fjellreven skal etablere seg i Rohkunborri.

Reindrift

De norske reinbeitedistriktene Altevatn og Gielas har beiteområder i nasjonalparken. I tillegg har den svenske samebyen Talma rettigheter til sommerbeite her.
Delegasjon (diplomati)

Delegasjon er i diplomatiet en fast utenriksstasjon opprettet for å ivareta forholdet mellom en stat og en mellomstatlig organisasjon eller et sendelag som deltar i forhandlingene i en internasjonal konferanse. Delegasjoner tilsvarer ambassader i utenriksrelasjonene mellom to suverene stater.
Betegnelsen delegasjon benyttes både om et lands faste utenriksstasjon til en internasjonal organisasjon og omvendt om en internasjonal organisasjons diplomatiske representasjon i en stat. Denne typen faste delegasjoner skiller seg fra et lands midlertidige sendelag ved diplomatiske konferanser, bestående av representanter som ivaretar landets interesser eller forestår forhandlinger på vegne av landet og ofte ledet av en høyerestående diplomat, som også kan betegnes delegasjon.
Delegasjon er særlig benyttet for utenriksstasjoner knyttet til FN og dets særorganisasjoner, NATO og regionale organisasjoner som Europarådet og OSSE. Norge har sju delegasjoner til internasjonale organisasjoner. Den europeiske unions utenriksstasjoner i andre stater enn medlemslandene bærer også betegnelsen delegasjon.
Delegasjon benyttes også i paradiplomatisk sammenheng av ikke-suverene enheter. Den canadiske provinsen Québecs representasjonskontor utenlands kalles délégation générale.
Gravferdsstønad

Gravferdsstønad er en behovsprøvet ytelse som NAV administrerer. Det kan dekkes faktiske og nødvendige utgifter til gravferden med inntil kr 22 083,- (per mars 2014) for personer som var medlemmer av folketrygden og ikke hadde formue, pensjon eller forsikringsordninger som dekker utgiftene til begravelse. Båretransport til gravplass utover 20 km blir dekket utover egenandel på 2 208 kroner. Særlige regler gjelder om dødsfallet skjedde i utlandet.
Det må søkes om gravferdsstønad, og utgiftene må dokumenteres.
Inntil 1. januar 2003 var det i tillegg til den behovsprøvde stønaden en generell dekning på kr 4 000, som ble gitt uten hensyn til avdødes økonomiske situasjon, men denne ble da avviklet.
Demokratenes Ungdom

Organisasjonen Demokratenes Ungdom ble stiftet 23. oktober 2003 og reorganisert den 29. mars 2008.
Partiet er en organisasjon for ungdom i partiet Demokratene og leder er Thomas Edvardsen.
Organisasjonens politikk er på linje med Demokratenes politiske retning. Organisasjonene står for en nasjonalistisk og til dels «sosialdemokratisk» politikk. EU- og EØS-motstand og innvandringsmotstand er noen av de viktigste sakene i partiets politikk.
Det ble endret navn den 09.03.2013 fra Demokratenes Ungdom til Ungdoms Demokratene i Norge.
Elmelunde kirke

Inventar

Alterbordet ble bygget opp av munkestein på begynnelsen av 1500-tallet og er nå hvitkalket. I bordets overside finnes en relikviegjemme med dekkplate av kalksten samt to munkesteiner med innrissede, likearmede kors (innvielseskors). 
Det rikt utskårne alteret er fra 1646 og var en gave fra Christian IVs datter, Leonora Christina, og hennes mann Corfitz Ulfeldt. Den sentrale rammen viser innstiftelsen av nattverden. På sidene fremstilles evangelistene Markus og Johannes. Altertavlen er skåret av Henrik Werner. 
Prekestolen er også en gave fra Ulfeldtparet og er fra 1649. Den er sannsynligvis skåret av en elev av Jørgen Ringnis. 
Døpefonten er av granitt fra ca.1350 med en fot av samme materiale fra 1946. Døpefonten stammer opprinnelig fra Sankt Ibs kirke i Roskilde.
Kirkens votivskip er en modell av orlogsskipet «Enhjørningen», bygget i 1946.

Kalkmalerier

Kirken hadde kalkmalerier allerede på 1100-1200-tallet og det er funnet rester av dem på blant annet veggene i skipet. 
I ca. 1465 ble de nylig innbygde hvelvingene delvis dekorert. 
På slutten av 1400-tallet ble imidlertid denne utsmykningen kalket over og en ukjent kunstner som i ettertiden har fått navnet Elmelundemesteren, dekorerte vegger og hvelv. Temaet for bildene er hentet både fra skapelsesberetningen og historien om Jesu liv. Maleriene har i tillegg motiver fra dagliglivet, slik som jakt, pløying av jorden osv. Mellom bildene er det farverike ranker med blomster og stjerner. Et karakteristisk trekk ved Elmelundemesteren er figurenes hoder med søvnige øyne.
Kalkmalerierne ble avdekket av Nationalmuseets konservator J. Magnus Pedersen i 1885–87.
Nekropolis (bok)

Handling

Scarlett Adams er femten år. En dag havner hun på forsiden av alle aviser da hun forsvinner sporløst fra en skoletur. Først etter atten timer dukker hun opp igjen, i sjokk og ute av stand til å forklare hvor hun har vært. På den andre siden av kloden, i Peru, sitter en gutt som vet sannheten – Matt Freeman. Han skjønner at han endelig har funnet den femte portvokteren. Nå kan De fem utvalgte samle sine krefter for å nedkjempe De gamle, et folk som kun er til for å skape ondskap og som før eide verden.

Men Matt er ikke den eneste som har oppdaget Scarlett. Ondskapens herskere ligger et skritt foran og lokker Scarlett til Hongkong, som De gamle har tatt over og hvor ingen er trygge.
Sirkus URO

Sirkus URO er et musikkalbum med Uro, utgitt i 2001.
Fylkesvei 6310

Fylkesvei 6310 (Fv6310) i Trøndelag går mellom Roan og Utro i Roan kommune. Veien er 2,4 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 11 (Sør-Trøndelag).